**Z A P I S N I K**

3. seje Sveta šole II. gimnazije Maribor, dne 20. 2. 2020

Prisotni: G. Bedenik, S. Cvar, A. Gačanovič, mag. N. Harl, dr. M. Jagodič, T. Klis, B. Režonja, T. Simonič, B. Svetel, V. Tement, mag. I. Lorenčič, M. Šobernik in T. Zagoranski

Opravičeno odsotni: mag. I. Ketiš in mag. H. Kujundžić Lukaček

Odsoten: V. Peršak

Dnevni red:

1. Potrditev zapisnika 2. redne seje sveta šole v šolskem letu 2019/20
2. Obravnava in sprejem Letnega poročila II. gimnazije Maribor za leto 2019
3. Obravnava Letnega poročila notranje revizije za leto 2019
4. Druge aktualne informacije
5. Ocena uspešnosti dela ravnatelja za leto 2019

Predsednica sveta šole je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 2. redne seje sveta šole v šolskem letu 2019/20**

Ker na zapisnik zadnje redne seje v šolskem letu 2019/20 ni bilo pripomb, je bil z glasovanjem soglasno potrjen.

**Ad. 2 Obravnava in sprejem Letnega poročila II. gimnazije Maribor za leto 2019**

G. ravnatelj je povedal, da je vsebinski del letnega poročila preneseno poročilo za 2018/2019, ki ga je svet šole že potrdil. Predlagal je, da Mojca Šobernik, računovodkinja, obrazloži tabelarični del poročila.

Povedala je, da so v dodatno poslanem gradivu popravki v tabelah označeni z drugo barvo in dodana so pojasnila.

A.Gačanovič je zanimalo ali se v poročilu vidi, kaj je bilo planirano in kaj realizirano. M. Šobernik je odgovorila, da to poročamo MIZŠ preko finančnega načrta, kjer so tudi indeksi, nimamo pa za to še dodatnih drugih analiz.

A. Gačanovič je vprašala, če so sodila interna ali od MIZŠ, pa je M. Šobernik odgovorila, da so predpisana (na podlagi računovodskih prepisov, in jih je svet zavoda tudi potrdil).

A. Gačanovič je še vprašala, če smo imeli revizijo sodil, pa je M. Šobernik povedala, da posebej za sodila ne, imamo pa notranjo revizijo vsako leto, v sklopu katere so bila preverjena tudi sodila.

A. Gačanovič je predlagala, da bi za naslednje leto naredili analizo plana in realizacije in je M. Šobernik rekla, da se bo potrudila. A. Gačanovič je obenem rekla, da naj bo to enostavna analiza s planiranimi in realiziranimi vrednostmi in indeksi.

**Sklep 1: Od leta 2021 naprej bo v letnem poročilu narejena tudi analiza plana in realizacije.**

Na glasovanju sklepa 1 je bilo 6 članov ZA in 4 so se glasovanja vzdržali.

**Sklep 2: Presežek prihodkov nad odhodki preteklih let v znesku 72.684,41 EUR, za leto 2019 v znesku 84.691,83 EUR, to je v skupnem znesku 157.376,24 EUR, se prenese v leto 2020 in uporabi za nakup osnovnih sredstev, drobnega inventarja, investicijskega vzdrževanja ter morebitno poravnavo sodnih in revizijskih postopkov.**

Sklep 2 je bil soglasno potrjen.

**Sklep 3: Svet šole potrjuje Letno poročilo II. gimnazije Maribor za leto 2019.**

Sklep 3 je bil soglasno potrjen.

**Ad 3. Obravnava Letnega poročila notranje revizije za leto 2019**

G. ravnatelj je povedal, da imamo notranjo revizijo vsako leto in v poročilu so zajete vse pomembne ugotovitve.

A. Gačanovič je vprašala ali je opozorilo inšpektorata vezano na sodni proces, pa ji je g. ravnatelj odgovoril, da je tako. Dodal je, da je formulacija v pogodbi za določen čas napisana drugače kot veleva zakonodaja, s tem pa se ne spremeni upravičenost do zaposlitve za nedoločen čas. Inšpektorat preverja le vsebino pogodbe.

A. Gačanovič je še zanimalo ali gre v zadevi RAST za enako zgodbo kot na prejšnji seji, pa je g. ravnatelj odgovoril, da je tako.

**Sklep 4: Svet šole je seznanjen z Letnim poročilom notranje revizije za leto 2019.**

Sklep 4 je bil soglasno potrjen.

**Ad 4. Druge aktualne informacije**

G. ravnatelj je na kratko povzel dogajanje v zvezi s 70. obletnico šole:

- včeraj je bil sestanek predstavnikov razredov, ki so bili vabljeni, prišlo jih je približno 150,

- obletnico bodo obeležile: 4 okrogle mize (mednarodna matura, športni oddelki, gimnazijski program in evropska unija), inštalacija v 2. nadstropju bo predstavljena konec marca (pripravila jo bo N. Rojc Črnčec), 6. aprila bo tek skozi Drugo, dijaki bodo imeli Jam session, maja bo koncert Koala Voice in Vlada Kreslina z Malimi bogovi. Osrednja proslava bo 18. aprila v Veliki dvorani SNG (Bernarda Bobro, Zala in Gašper, Maja Keuc, povezovalci programa Mia Skrbinac, Lucija Harum, Primož Bezjak, dogodek pripravlja Maja Pihler Stermecki), nato pa bo dobrodelni ples v prostorih šole (ansambla v avli in telovadnici). Vstopnica bo 60 €, cena vključuje hrano, glasbo in dobrodelni prispevek za šolski sklad. 9. aprila bo še srečanje za najstarejše generacije dijakov Druge z druženjem v jedilnici.

- v SNG so vabljeni vsi člani sveta šole, prisotni bodo zaposleni in upokojenci iz šole, predstavniki letošnjih dijakov, posebej vabljeni gosti …

**Ad 5. Ocena uspešnosti dela ravnatelja za leto 2019**

Predsednica sveta šole je rekla, da je v zadnji samoevalvaciji tudi ocena dela ravnatelja, ki je zelo dobra, zato je predlagala, da bi g. ravnatelja po vseh merilih obrazca (realizacija obsega programa, kakovost izvedbe programa, razvojna naravnanost zavoda in zagotavljanje materialnih pogojev) maksimalno ocenili in bi tako bila vsota vseh doseženih odstotkov 100 %

**Sklep 5: Svet šole je potrdil 100 % delovno uspešnost ravnatelja za leto 2019.**

Sklep 5 je bil soglasno potrjen.

3. redna seja sveta šole je bila zaključena ob 17.35.

Številka: 900-2/2019/16

Datum: 21. 2. 2020

Zapisala: Predsednica sveta šole:

Tatjana Zagoranski Sanja Cvar